Coba ceritain soal Piala AFC dalam bahasa melayu

Piala AFC merupakan pertandingan bola sepak tahunan yang melibatkan kelab-kelab bola sepak tempatan di benua Asia. Pertandingan ini dianjurkan oleh Konfederasi Bola Sepak Asia. Pasukan yang bertanding dalam kejohanan ini berada dalam kategori 'negara membangun' seperti yang tertera dalam document Visi Asia. Negara-negara yang mana adalah negara-negara 'matang' dimasukkan ke dalam Liga Juara-Juara AFC, dan negara-negara yang mana adalah negara-negara yang 'baru muncul' dimasukkan ke dalam Piala Presiden AFC.

'Negara-negara membangun' adalah negara-negara empat belas 'terbaik-seterusnya' yang terletak di luar negara-negara 14 teratas di dalam rantau AFC yang menghantar pasukan-pasukan kelab mereka ke Liga Juara-Juara AFC yang lebih berprestij. Sebelum pembaharuan dalam format pertandingan yang berlaku pada tahun 2009, kedua-dua pertandingan tidak saling berkaitan seperti Liga Juara-Juara UEFA dan Liga Europa UEFA di Eropah dan pasukan-pasukan tewas Liga Juara-Juara AFC tidak bersaing dalam Piala tersebut. Berikutan pembaharuan pada tahun 2009, finalis-finalis Piala AFC yang memenuhi kriteria AFC dan lain-lain pasukan tertentu yang layak dibenarkan untuk bersaing dalam pusingan kelayakan Liga Juara-Juara AFC dengan pasukan-pasukan tewas dalam pusingan tersebut diturunkan untuk bermain dalam Piala AFC.

Kelab Al-Faisaly kini adalah kelab yang paling berjaya di dalam sejarah pertandingan ini, setelah memenangi gelaran kedua mereka pada tahun 2006. Kelab-kelab dari Jordan telah memenangi 3 gelaran dan adalah negara yang paling berjaya dalam pertandingan tersebut. Semenjak perasmian pertandingan tersebut pada tahun 2004, finalis-finalis di setiap edisi telah didominasi oleh kelab-kelab dari Asia Barat.